CELEX: 32020D2031
Language: hr
Date: 2020-12-10 00:00:00
Title: Odluka Vijeća (ZVSP) 2020/2031 od 10. prosinca 2020. o izmjeni Odluke 2012/389/ZVSP o misiji Europske unije za izgradnju sposobnosti u Somaliji (EUCAP Somalia)

11.12.2020   
               
               
                  HR
               
               
                  Službeni list Europske unije
               
               
                  L 419/26
               
            
         ODLUKA VIJEĆA (ZVSP) 2020/2031
         od 10. prosinca 2020.
         o izmjeni Odluke 2012/389/ZVSP o misiji Europske unije za izgradnju sposobnosti u Somaliji (EUCAP Somalia)
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 42. stavak 4. i članak 43. stavak 2.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:
         
                     (1)
                  
                  
                     Vijeće je 16. srpnja 2012. donijelo Odluku 2012/389/ZVSP (1) o misiji Europske unije za izgradnju regionalne pomorske sposobnosti u državama Roga Afrike (EUCAP NESTOR).
                  
               
                     (2)
                  
                  
                     Vijeće je 12. prosinca 2016. donijelo Odluku (ZVSP) 2016/2240 (2) kojom je mandat misije izmijenjen kako bi se usredotočila na izgradnju sposobnosti u Somaliji te je naziv misije promijenjen u EUCAP Somalia.
                  
               
                     (3)
                  
                  
                     Vijeće je 10. prosinca 2018. donijelo Odluku (ZVSP) 2018/1942 (3) kojom je izmijenjena Odluka 2012/389/ZVSP kako bi se produljio mandat misije EUCAP Somalia i za misiju utvrdio financijski referentni iznos za razdoblje do 31. prosinca 2020. Taj financijski referentni iznos povećan je Odlukom Vijeća (ZVSP) 2020/663 (4).
                  
               
                     (4)
                  
                  
                     U kontekstu cjelovitog i koordiniranog strateškog preispitivanja djelovanja ZSOP-a u Somaliji i u državama Roga Afrike, Politički i sigurnosni odbor postigao je dogovor o produljenju misije EUCAP Somalia do 31. prosinca 2022. i izmjeni njezina mandata.
                  
               
                     (5)
                  
                  
                     Odluku 2012/389/ZVSP trebalo bi na odgovarajući način izmijeniti,
                  
               DONIJELO JE OVU ODLUKU:
         
            Članak 1.
            Odluka 2012/389/ZVSP mijenja se kako slijedi:
            
                        1.
                     
                     
                        članci 2. i 3. zamjenjuju se sljedećim:
                        
                           „Članak 2.
                           Zadaća misije
                           
                              1.   Misijom EUCAP Somalia pruža se pomoć Somaliji u jačanju njezinih sposobnosti za pomorsku sigurnost kako bi mogla učinkovitije izvršavati pomorsko pravo.
                           
                           
                              2.   Osim toga, misijom EUCAP Somalia pomaže se Somaliji u jačanju njezinog policijskog kapaciteta kako bi se pružila potpora provedbi prijelaznog plana za Somaliju u pogledu prijenosa odgovornosti u području sigurnosti na somalijske vlasti.
                           
                        
                        
                           Članak 3.
                           Ciljevi i zadaće
                           
                              1.   Kako bi se ostvarila zadaća misije navedena u članku 2., misijom EUCAP Somalia:
                              
                                          (a)
                                       
                                       
                                          unapređuje se somalijska sposobnost izvršavanja pomorskog civilnog zakonodavstva s ciljem provođenja učinkovitog pomorskog upravljanja njezinom obalom, unutarnjim vodama, teritorijalnim morem i isključivim gospodarskim pojasom;
                                       
                                    
                                          (b)
                                       
                                       
                                          jača se sposobnost Somalije za provođenje inspekcija i mjera izvršavanja u području ribarstva, osiguravanje traganja i spašavanja na moru, suzbijanje krijumčarenja, borbu protiv piratstva i policijski nadzor nad obalnim područjem na kopnu i na moru;
                                       
                                    
                                          (c)
                                       
                                       
                                          jača se kapacitet Ministarstva unutarnje sigurnosti i somalijskih policijskih službi za provedbu prijelaznog plana za Somaliju u pogledu prijenosa odgovornosti u području sigurnosti na somalijske vlasti.
                                       
                                    
                           
                              2.   Radi ostvarivanja tih ciljeva misijom EUCAP Somalia pruža se potpora somalijskim vlastima u izradi potrebnog zakonodavstva i uspostavi pravosudnih tijela putem:
                              
                                          (a)
                                       
                                       
                                          pružanja potrebnog mentorstva, savjeta, osposobljavanja i opreme somalijskim tijelima za izvršavanje pomorskog civilnog zakonodavstva;
                                       
                                    
                                          (b)
                                       
                                       
                                          pružanja savjeta i mentorstva, koliko je to izvedivo, u područjima politike, zapovijedanja, kontrole i koordinacije, kao i pružanja potpore projektima te osiguravanja opreme za Ministarstvo unutarnje sigurnosti i somalijske policijske službe s ciljem potpore inicijativa Unije i međunarodnih partnera.
                                       
                                    
                           
                              3.   Kako bi ostvarila te ciljeve, misija EUCAP Somalia djeluje u skladu s operativnim smjernicama i zadaćama utvrđenima u dokumentima za operativno planiranje koje odobrava Vijeće.
                           
                           
                              4.   Misija EUCAP Somalia nema nikakvu izvršnu funkciju.”;
                           
                        
                     
                  
                        2.
                     
                     
                        u članku 13. stavku 1. dodaje se sljedeći podstavak:
                        „Financijski referentni iznos namijenjen pokrivanju izdataka povezanih s misijom EUCAP Somalia za razdoblje od 1. siječnja 2021. do 31. prosinca 2022. iznosi 87 780 000 EUR.”;
                     
                  
                        3.
                     
                     
                        u članku 14. stavci 4. i 5. zamjenjuju se sljedećim:
                        
                           „4.   Voditelj misije surađuje s ostalim međunarodnim čimbenicima u regiji, a posebno s Političkim uredom Ujedinjenih naroda (UN) za Somaliju, Uredom UN-a za droge i kriminal, Programom UN-a za razvoj, Interpolom i Međunarodnom pomorskom organizacijom.
                        
                        
                           5.   Voditelj misije blisko surađuje s operacijom Atalanta, vojnom misijom Europske unije za doprinos osposobljavanju somalijskih snaga sigurnosti (EUTM Somalia) i relevantnim programima pomoći Unije.”;
                        
                     
                  
                        4.
                     
                     
                        u članku 16. zadnja rečenica zamjenjuje se sljedećim:
                        „Primjenjuje se do 31. prosinca 2022.”.
                     
                  
         
            Članak 2.
            Ova Odluka stupa na snagu na dan donošenja.
         
         
            Sastavljeno u Bruxellesu 10. prosinca 2020.
            
               
                  Za Vijeće
               
               
                  Predsjednik
               
               M. ROTH
            
         
         
            (1)  Odluka Vijeća 2012/389/ZVSP od 16. srpnja 2012. o misiji Europske unije za izgradnju sposobnosti u Somaliji (EUCAP Somalia) (SL L 187, 17.7.2012., str. 40.).
         
            (2)  Odluka Vijeća (ZVSP) 2016/2240 od 12. prosinca 2016. o izmjeni Odluke 2012/389/ZVSP o misiji Europske unije za izgradnju regionalne pomorske sposobnosti u državama Roga Afrike (EUCAP NESTOR) (SL L 337, 13.12.2016., str. 18.).
         
            (3)  Odluka Vijeća (ZVSP) 2018/1942 od 10. prosinca 2018. o produljenju i izmjeni Odluke 2012/389/ZVSP o misiji Europske unije za izgradnju sposobnosti u Somaliji (EUCAP Somalia) (SL L 314, 11.12.2018., str. 56.).
         
            (4)  Odluka Vijeća (ZVSP) 2020/663 od 18. svibnja 2020. o izmjeni Odluke 2012/389/ZVSP o misiji Europske unije za izgradnju sposobnosti u Somaliji (EUCAP Somalia) (SL L 157, 19.5.2020., str. 1.).